OzLabs/hebrew-wiki-articles huggingface dataset:
התזמורת הסימפונית של שאנגחאי

התזמורת הסימפונית של שאנגחאי (בסינית: 上海交响乐团), שמקום מושבה הקבוע הוא בשאנגחאי היא אחת התזמורות המובילות בעולם והראשונה שהוקמה בסין.

== תולדות התזמורת ==
התזמורת הוקמה בשנת 1879 כ"להקה ציבורית של שאנגחאי" בניהולו של המוזיקאי הצרפתי ג'אן רמוסו. רוב הנגנים היו פיליפינים. בשנת 1919 מריו פאצ'י קיבל ניהול על התזמורות. הוא ארגן אותו מחדש לפי המקובל בתזמורות באירופה. לאחר נסיעה לאירופה הוא הביא מספר נגנים מאיטליה. מריו פאצ'י ניהל את התזמורת במשך 23 שנים והוא היה נחשב לטוב ביותר במזרח הרחוק. לאחר מלחמת העולם השנייה רוב הנגנים האירופיים עזבו את התזמורת.

בתחילת שנות ה-80 של המאה ה-20 התזמורת אורגנה מחדש וביצע סיור הופעות בכל העולם. בשנת 1990 היא הוזמנה להופיע בקרנגי הול לציון 100 שנה של האולם. ההופעה זכתה להצלחה גדולה. בשנת 2004 היא הופיעה לציון 125 שנים לפילרמונית של ברלין.

בשנת 2014 נבנה בשאנגחאי אולם מיוחד לקונצרטים של התזמורת.

==קישורים חיצוניים==

* 

שאנגחאי
קטגוריה:סין: תרבות
שאנגחאי
מרגול (אלבום)

מרגול הוא אלבום האולפן השביעי של הזמרת הישראלית מרגלית צנעני. האלבום יצא לאור באמצע שנת 1993, בהוצאת חברת התקליטים האחים ראובני.

בשנת צאתו של האלבום, שודרה לראשונה תוכנית האירוח "מרגול", בהנחייתה של מרגלית צנעני, עד שנת 1995.

== רקע והפקה ==
את כל שירי האלבום הלחינה מרגלית צנעני עצמה, למעט השיר "עמק השווה", אותו הלחין יוני רועה. צנעני גם הייתה אחראית להפקה המוזיקלית, כאשר חיים חדד עיבד את כל שירי האלבום. האלבום הוקלט באולפני "זא-זא" בדומה לאלבום האולפן החמישי שלה, חומות חימר שהוקלט שם באפריל – נובמבר 1990.

מתוך האלבום, יצא הסינגל הכפול "למה לקחת לי אותו" / "רגעים", הסינגל "מרגול" שתיפקד גם כשיר הנושא, והסינגל האחרון "עמק השווה".

== רשימת רצועות ==

==צוות==
* הפקה מוזיקלית: מרגלית צנעני
* עיבודים: חיים חדד
* קלידים, סינתיסייזר, אקורדיון, תיכנות תופים וכלי הקשה: חיים חדד
* גיטרות: שמוליק בודגוב, יוסי מאזיג ודוד חן
* בוזוקי: 'אריס' נחום ויוסי מאזיג
* כינור: פליקס מזרחי
* סקסופון: ירוסלב יעקובוביץ'
* הוקלט באולפני "זא-זא"
* טכנאי אולפן: יהודה תמיר ואמנון ילון

== קישורים חיצוניים ==

== הערות שוליים ==

קטגוריה:אלבומי 1993
קטגוריה:אלבומי מרגלית צנעני
קטגוריה:אלבומים בעברית
קטגוריה:אלבומים שהופקו על ידי מרגלית צנעני
קטגוריה:אלבומי חברת האחים ראובני
פגישה (אלבום)

פגישה הוא אלבום האולפן השישי של הזמרת הישראלית מרגלית צנעני.<ref name=":0"></ref> האלבום יצא לאור בינואר 1991 בהוצאת חברת התקליטים האחים ראובני.<ref name=":0" />

שנתיים לאחר צאתו של האלבום, הוציאה צנעני את אלבום האוסף השני שלה, להיטי זהב חלק ב'.

== רקע והפקה ==
תשעה מתוך שנים-עשר שירי האלבום הולחנו על ידי מרגלית צנעני עצמה. האלבום עובד והופק מוזיקלית על ידי צנעני ואייל קליין. האלבום הוקלט באולפני "גל-קול" בבני ברק.

מתוך האלבום יצאו כסינגל המוביל "פגישה", ששימש כשיר הנושא, ושני הסינגלים הנוספים מתוכו היו "ידועה בציבור" ו"חלומות האתמול".

== רשימת רצועות ==

== קרדיטים ==
* קלידים, פסנתר ותיכנות תופים: אייל קליין
* גיטרות: שמוליק בודגוב, משה דוידסון
* גיטרה מזרחית ב"מחפשת אהבה": אביחי מליחי
* בס: אייל קליין ומשה דוידסון
* תופים: ז'אן פול זימבריס, רע מוכיח ואביעד זנדני
* קונגס: יוסי כהן
* בוזוקי: 'אריס' נחום
* כינור: פליקס מזרחי
* חליל: אלברט אליאס
* דרבוקה: עזיז נדאף
* הוקלט ב-1991 באולפני "גל קול" בבני ברק
* טכנאי הקלטה: גרהם ג'קסון ויורם יעקובס

== קישורים חיצוניים ==

== הערות שוליים ==

קטגוריה:אלבומי 1991
קטגוריה:אלבומי מרגלית צנעני
קטגוריה:אלבומים בעברית
קטגוריה:אלבומים שהופקו על ידי אייל קליין
קטגוריה:אלבומים שהופקו על ידי מרגלית צנעני
קטגוריה:אלבומי חברת האחים ראובני
מפרץ סולארי

מפרץ סולארי (באנגלית: Solari Bay;בבולגרית: залив Солари) הוא מפרץ בחוף נורדנשלד בארץ גרהאם שבאנטארקטיקה.

רוחבו של פתח המפרץ 11.2 קילומטרים, ואורכו של המפרץ 4.5 קילומטים.

המפרץ נמצא מצפון לנקודת באלוואן, ודרומית לקצה המזרחי של גבעת ריצ'רד.

== היסטוריה ==

המפרץ נוצר בעקבות ההיפרדות של מדף הקרח לארסן מהיבשה בסוף המאה ה-20, ובעקבות הנסיגה של קרחון דריגאלסקי.

=== מקור השם ===

המפרץ נקרא על שם הכפר סולארי (Солари) שבצפון בולגריה.

== קישורים חיצוניים ==
* [http://apcbg.org/gazet-bg.pdf מפרץ סולארי] בגאזט האנטארקטי הבולגרי 
* [https://data.aad.gov.au/aadc/gaz/scar/display_name.cfm?gaz_id=137558 מפרץ סולארי] באתר הגאזט האנטארקטי המשווה SCAR של ממשלת אוסטרליה

== הערות שוליים ==

סולארי
סולארי
בית הקברות היהודי ברחוב קוזמה

אחד השבילים בבית הקברות
מצבות של קברי אחים

בית הקברות היהודי ברחוב קוזמה (בהונגרית: Kozma utcai izraelita temető) נפתח בשנת 1893, ליד בית העלמין הציבורי החדש ברובע העשֹירי של בודפשט. הוא קיבל את שמו על פי הכניסה אליו מרחוב קוזמה. בתי העלמין הישנים היו מלאים, ונדרשה הקמת בית קברות יהודי מרכזי. כך נוצר בית הקברות היהודי הגדול ביותר בהונגריה. עד כה מהווה בית הקברות ברחוב קוזמה את מקום מנוחתם האחרון של כ-300,000 נפטרים.

== תולדות בית הקברות ==
בית ההלוויות הלבן נבנה בשנת 1891 על בסיס התוכניות של וילמוש פרוינד. כניסתו המעוטרת באריות היא פרי יצירתו של הפסל המפורסם אלאיוש שטרובל. חדרי ההלוויות של הגברים והנשים נפרדים. ההלוויות הראשונות החלו עם העברת מספר גדול של שרידים שנשלחו מבית הקברות בדרך ואצי. אז הוקמה גם החלקה הראשונה של הרבנים בה הוטמנו רבנים בולטים שהפכו לסמלי יהדות הונגריה, כגון אופנהיימר- שמעון בן דו-ראש מועצת הרבנים, מורה הדת ישראל וַארמַן-הרב הראשי הראשון של פֶּשט, משה קוניץ-הרב הראשי של אובודה בתחילת המאה ה-19. כיום מתופעל בית הקברות על ידי הקהילה היהודית של בודפשט שהיא חברה באיגוד הקהילות היהודיות של הונגריה. בשנת 1927 הופרדה חלקה מיוחדת עבור החרדים בבית הקברות הכללי החדש ברחוב גראנאטוש.

האנדרטה לזכר מות קדושי השואה בבית הקברות עוצבה לאחר מלחמת העולם השנייה על ידי אלפרד האיוש, האלוף האולימפי היהודי הראשון של הונגריה (שחיה-1896). עד שנות ה-70 של המאה ה-20 הותרה בבית הקברות רק קבורה מסורתית בארונות קבורה, אבל אז הורה "המשרד הממלכתי לדתות" להנהלת בית הקברות לאפשר קבורה גם של יהודים שלא חפצו בקבורה דתית, אך ביקשו להביאם למנוחת עולם בבית הקברות היהודי.

בעקבות תלונה, נפתחה בנובמבר 2011 חקירה סמויה בנוגע לניהול הכספים של בית הקברות ולגבי מעשי שחיתות סביב טקסי הקבורה (כגון קבורות ששולמו כולן או חלקן בצורה לא רשומה ולא מדווחת). ב-1 בדצמבר אותה שנה, נערך חיפוש במשרדי הקהילה היהודית בבודפשט ובבית העלמין. בחיפוש נמצאו ונתפסו ספרי ניהול חשבונות כפולים (אחד מקורי ואחד עבור דיווח לשלטונות) ונמצאו גם מסמכים שהעידו על מעילה בכספים.

== לקריאה נוספת ==
* (רשימת הנפטרים המפורסמים בבית הקברות ברחוב קוזמה) A Kozma utcai izraelita temető nevezetes halottainak listája
* (בית הלוויות של בית הקברות ברחוב קוזמה) A Kozma utcai izraelita temető ravatalozója
* טיול בבית הקברות היהודי בבודפשט Dr. Varga József: [https://web.archive.org/web/20110806042028/http://www.agt.bme.hu/staff_h/varga/foto/izraelita/izraelita.html Séta a Kozma utcai temetőben]. BME Általános és Felsőgeodézia Tanszék. (Hozzáférés: 2011. szeptember 18.)
* [https://mult-kor.hu/cikk.php?id=8718&pIdx=7 Kozma utcai temető: hazánk legnagyobb zsidótemetője], IN: Felbecsülhetetlen értékeket rejtenek a fővárosi zsidó temetők, 7. oldal, mult-kor, 2004. november 12. בית הקברות ברחוב קוזמה הוא בית הקברות היהודי הגדול בהונגריה
* [https://web.archive.org/web/20110602181035/http://www.vendegvaro.hu/kozma-utcai-zsido-temeto-budapest Kozma utcai izraelita temető, vendegvaro.hu]

== קישורים חיצוניים ==

* יהודים הקבורים בבית הקברות ברחוב קוזמה, שיש עליהם ערך בוויקיפדיה

קוזמה
Carry On (שיר של קייגו וריטה אורה)

"Carry On" (בעברית: תמשיך או המשך) הוא סינגל של הדי ג'יי הנורווגי קייגו, שהוקלט על ידי הזמרת-יוצרת הבריטית ריטה אורה. השיר יצא לאור כסינגל מתוך פסקול הסרט "פוקימון: הבלש פיקאצ'ו", על ידי חברת התקליטים תקליטי RCA. שיתוף פעולה זה, הוא הראשון בין קייגו לריטה אורה.

השיר הגיע למקום השלישי במצעד שירי הדאנס של אוסטרליה.<ref></ref>

== רקע וכתיבה ==
השיר נכתב על ידי קייגו, ג'וש קאמבי, אילן קדרון, נטלי דאן וריטה אורה והופק על ידי קייגו, אלשין וקאמבי גם כן. ב-15 באפריל 2019, פרסמה אורה בחשבון הטוויטר שלה, כי היא הקליטה שיר ביחד עם קייגו שעתיד לצאת בזמן הקרוב.

בסמוך לצאתו, עלה השיר לרשת הזרמת המדיה ספוטיפיי.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של קייגו ב-19 באפריל 2019. בתחילת הקליפ, ניתן לראות את אורה, כשהיא לבושה במעיל גשם צהוב. בהמשך, ניתן לראות סצנות מתוך הסרט "פוקימון: הבלש פיקאצ'ו", בהן מופיע פיקאצ'ו.

לפני שיצא הקליפ, הועלה האודיו של השיר. נכון לדצמבר 2019, מונה הצפיות של הקליפ עומד על כ-75 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!בריטניה (BPI)
|כסף
|200,000<small></small>
|-
!פולין (ZPAV)<ref></ref>
|זהב
|10,000
|-
!קנדה (Music Canada)
|זהב
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable sortable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|19 באפריל 2019
|סטרימינג • הורדה דיגיטלית
| rowspan="2" |RCA
|
|-
!ארצות הברית
|14 במאי 2019
|רדיו להיטים עכשוויים
|
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי קייגו
קטגוריה:שירי ריטה אורה
קטגוריה:שירים באנגלית
קטגוריה:שירים שנכתבו על ידי ריטה אורה
חגיגת ארבעה עשר

חגיגת ארבעה עשר היא כינוי לקורבן שלמים שהיה מוקרב בערב פסח עם קרבן הפסח.

==מקור המצוה==
מצות הקרבת חגיגת ארבעה עשר לא נכתבה במפורש במקרא והיא נדרשה על ידי חכמים – "וזבחת פסח ליי' אלהיך צאן ובקר" - צאן לפסח ובקר לחגיגה.

==הלכות קרבן החגיגה==
חגיגת ארבעה עשר אינה חובה לרוב הדעות, והיא חלק מהקרבת קרבן הפסח. החגיגה אינה מוקרבת בתנאים הבאים:
# בשבת – בערב פסח שחל בשבת.
# בטומאה – אם קרבן פסח הוקרב בטומאה, כגון שרוב הציבור היו טמאים.
# במרובה – כגון שחבורת הפסח היו חבורה קטנה ומספיק להם אכילת קרבן פסח לבדו.

קרבן החגיגה היה מוקרב אחרי חצות ולפני קרבן התמיד של בין ערביים.

בשר הקרבן היה נאכל לפני אכילת קרבן הפסח כדי שהפסח יהא נאכל על השובע.

"חגיגת ארבעה עשר", ככל קרבן שלמים, נאכלת לשני ימים ולילה אחד, היינו ארבעה עשר וחמשה עשר בניסן והלילה שביניהם, בניגוד לקרבן הפסח שאינו נאכל אלא בליל ראשון של פסח עד חצות. ומכל מקום בשר חגיגה שעלה עם הפסח על השולחן, ומתבער עמו אחר חצות כדין נותר גזירה מפני תערובת.

חיוב ביעור הנותר מקרבן החגיגה נלמד הפסוק - "ולא ילין מן הבשר אשר תזבח בערב ביום הראשון לבקר" והיא מצוות לא תעשה מהתורה.

==זכר לקרבן בליל הסדר==
זכר לקרבן החגיגה שמים בקערת ליל הסדר ביצה – זכר לקרבן החגיגה, בנוסף על הזרוע שהייתה זכר לקרבן הפסח. הביצה המבושלת מסמלת את בשר החגיגה שיכול להיות מבושל בניגוד לקרבן הפסח שחייב להיות צלי.

בברכת "גאל ישראל" מזכירים "ונאכל שם מן הזבחים ומן הפסחים" – כאשר "הזבחים" זה קרבן החגיגה.

יש אחרונים הסוברים שאכילת האפיקומן צריכה להיות בשיעור של שני זיתים – זכר לקרבן הפסח וקרבן החגיגה.

==הערות שוליים==

קטגוריה:פסח
קטגוריה:קורבנות ביהדות: חגים
קטגוריה:קורבן שלמים
ירון פרנסקי

ירון פרנסקי (3 באפריל 1959 - 8 בספטמבר 2023) היה כנר ישראלי.

==ביוגרפיה==
נולד לשמחה ולגרשון ברחובות וגדל במושב בית עובד, שם היה לסבו משק חקלאי. בגיל 13 שב עם הוריו לרחובות.
פרנסקי החל את לימודי הכינור עם אביו, שהיה כנר, מלחין, מעבד, מנצח, ומורה לנגינה בחלילית.
שירת בצה"ל במשטרה הצבאית (לאחר שלא התקבל לתזמורת צה"ל) ולאחר שחרורו המשיך את לימודיו אצל ישראל עמידן ובאקדמיה למוסיקה ולמחול בירושלים אצל יאיר קלס.

למד בגרמניה אצל אנדרה גרטלר ובארצות הברית אצל דורותי דיליי, פרנקו גולי והנרי טמיינקה.
בגיל 21 נבחר לכהן ככנר ראשי בתזמורת הסימפונית של נאשוויל (ארצות הברית), ובהמשך כיהן ככנר ראשי בתזמורת הסימפונית של צ'ארלסטון (קרוליינה הדרומית) ושל ג'קסונוויל (פלורידה).

בשנת 1986 שב לישראל בהזמנתו של מנדי רודן, לכהן ככנר ראשי של הסינפונייטה הישראלית באר שבע.

ב-1989 הוזמן על ידי נעם שריף לכהן ככנר ראשי ועוזר מנצח בתזמורת הסימפונית הישראלית ראשון לציון, שבה ניגן כ-5 שנים.

ב-1994 שב לסינפונייטה הישראלית באר שבע, ככנר ראשי ומשנה למנהל המוזיקלי, הוא כיהן בשני התפקידים עד לפרישתו בספטמבר 2020.

בשנותיו האחרונות הופיע כנגן ראשי אורח בתזמורות בספרד ובגרמניה. הוזמן להוביל את תזמורת בית האופרה "סן קרלו" בנאפולי. הוביל את תזמורת הפסטיבל הבינלאומי במקסיקו סיטי והוזמן קבוע כמחליף בתזמורת הפילהרמונית הישראלית.

ירון פרנסקי הוזמן להופיע כסולן וכמנצח בישראל ומחוצה לה, והרבה להופיע בהרכבים קאמריים. הוא לקח חלק בפסטיבלים חשובים כמו: שלזוויג-הולשטיין בגרמניה, ארנן בשווייץ, פסטיבל קול המוסיקה בגליל העליון ועוד.
ניגן בהרכב המוזיקלי "רביעיית ראשונים" כ-30 שנה.

במקביל לקריירה המוזיקלית שלו הוא גם היה מטפל מוסמך בשיטת טיפול בילדים אוטיסטים הנקראת "הומוריקה", המשלבת הומור ומוזיקה.
החל משנת 2017 לערך, פרנסקי התנדב בקונסרבטוריון העירוני במסגרות שונות - עבודה עם הרכבים קאמריים, מתן שיעורים פרטיים בכינור, שיפוט בתחרויות והופעות בהתנדבות בבתי אבות בעיר.
בשנים האחרונות, הוא גם הרבה לעצב תכשיטים מזהב וכסף.
בקיץ 2022 עבר פרנסקי לארצות הברית ויעקב רובינשטיין נכנס לתפקידו ככנר הראשי בסינפונייטה.

== חיים אישיים ==
בשנות ה-80 הכיר את אשתו הראשונה, גילה לבית לנג, בבאר שבע. השניים השתקעו בשכונת נווה נוי בבאר שבע ונולדו להם שני ילדים. בהמשך התגרשו בני הזוג. 
מ-10 בספטמבר 2020 היה נשוי בשנית לכנרת תמי סימור.

פרנסקי נפטר ב-8 בספטמבר 2023. נטמן בבית העלמין ברחובות.<ref>https://kdr.org.il/deceased/%D7%A4%D7%A8%D7%A0%D7%A1%D7%A7%D7%99-%D7%99%D7%A8%D7%95%D7%9F/</ref>

== קישורים חיצוניים ==
* עודד בר-מאיר, [https://beersheva.mynet.co.il/magazine/article/m_290981 להתאהב בבאר שבע: נגני הסינפונייטה שבאו בגלל המוזיקה ונשארו בגלל העיר] , mynet באר שבע, 1 ביוני 2018
* יהלי אוזן, [https://www.b7net.co.il/קהילה/צל-ש-השבוע-ירון-פרנסקי-398516 צל"ש השבוע: ירון פרנסקי], באתר b7net, 30 ביולי 2019

== הערות שוליים ==

קטגוריה:כנרים ישראלים
קטגוריה:כנרים יהודים
קטגוריה:בית עובד: אישים
קטגוריה:באר שבע: אישים
קטגוריה:ישראלים שנולדו ב-1959
קטגוריה:ישראלים שנפטרו ב-2023
אילן לוקאץ'

אילן לוּקאץ (נולד ב-7 במאי 1962) הוא עיתונאי ישראלי. משמש ככתב בחברת החדשות של ערוץ 12.

== ביוגרפיה ==
לוקאץ' נולד בחיפה ולמד בתיכון חוגים. אביו עבד כמסגר מכני בתחנת הכוח בחברת החשמל והיה שחמטאי חובב, ואמו, שנפטרה ממחלת הסרטן כשהיה בכיתה י"ב, עבדה כאחות.

בצבא שירת בגדוד הקשר של פיקוד הצפון. בתום השירות, נרשם ללימודי תואר ראשון בפסיכולוגיה.

לוקאץ' מנגן על גיטרה בס וקונטרבס. בסוף שנות ה-80 ותחילת שנות ה-90 היה מוזיקאי פעיל. ב-1988 היה שותף בהרכב בשם "מקהלת השירות הבולאי", יחד עם הגיטריסט אופיר לוקיי והמתופף אסף מרוז (שמאוחר יותר הצטרף ללהקת "אבטיפוס" ולאחר מכן ל"איפה הילד?"). לאחר מכן ניגן עם רע מוכיח בהרכב שנקרא "בלוז אביוז". בשנת 1992 היה חבר בלהקת הליווי של טל גורדון, בסיבוב הופעות שנערך לאחר צאת אלבום הבכורה שלה.

לעיתונות הגיע במקרה, אחרי שהתחיל את לימודי התואר השני. תחילה עבד כמגיה בעיתון "העיר", הפך לעורך לשוני ואז עורך. לאחר מכן עבר לוקאץ' לקבוצת מירור של איל העיתונות הבריטי רוברט מקסוול, שפעלה בישראל עד תחילת שנות ה-90 ורכשה את העיתון "מעריב". לאחר זמן קצר התפטר ועבר לעיתון "הארץ", שם שימש כסגן עורך המוסף, המשיך לדסק היומי ולבסוף מונה לעורך "גלריה". כשרצה לעסוק יותר באקטואליה, עבר לדסק הלילה של העיתון ובשנת 1995 עבר לחברת החדשות של ערוץ 2 כעורך משנה במהדורה המרכזית ואחר כך כעורך המהדורה ו"סדר עולמי". לאחר מכן התמנה לכתב התרבות, וערך גם את "אולפן שישי" ב-2005. מאז 2007 הוא כתב מגזין ותחקירים ב"אולפן שישי".

לוקאץ' הוא חבר ארגון מנסה והיה תקופה מסוימת חבר הנהלת הסניף הישראלי שלו.

ב-2014 נערך ללוקאץ' בירור משמעתי בחברת החדשות בעקבות תגובה שכתב בפייסבוק, לפיה "יש ימנים (בחברת החדשות), כמובן שיש יותר שמאלנים, אבל זה בגלל שיש מיתאם בין איי-קיו לבין נטייה שמאלה, ובכירים בתקשורת נמצאים בדרך כלל מעל לממוצע".

== חיים אישיים ==
לוקאץ' מתגורר בתל אביב, נשוי לד"ר רונית פוריאן ואב לשלושה ילדים.

==קישורים חיצוניים==

* 
* [https://www.mako.co.il/news-team/Editor-1845a05dc211711004.htm כתבות ותחקירים של אילן לוקאץ'], באתר חדשות 12

== הערות שוליים ==

קטגוריה:עיתונאים ישראלים
קטגוריה:כתבי תרבות ישראלים
קטגוריה:סגל חברת החדשות
קטגוריה:בוגרי תיכון חוגים
קטגוריה:ישראלים שנולדו ב-1962
Refine S7

Refine S7 הוא קרוסאובר מהודר, המשלב מאפיינים של SUV (ראשי תיבות של Sport utility vehicle), מתוצרת יצרנית הרכב הסינית JAC Motors (שם רשמי: "Anhui Jianghuai Automobile Co., Ltd", שם בסינית: "江淮汽车") אשר מיצר משנת 2017 ועד היום.

==תצורות "Refine S7"==
* תצורת 5 מושבים.
* תצורת 7 מושבים.

=="Refine S7"==

* דגמי "Refine S7" משווקים בסין מיוני 2017.
* 5 דלתות.
* מנועי בנזין - מגדש טורבו.
* תכולת מכל דלק - 64 ליטר.
* תאוצה בין 0–100 קמ"ש היא 10.8 שניות (מנוע 1.5 ליטר מגדש טורבו).
* תאוצה בין 0–100 קמ"ש היא 9.2 שניות (מנוע 2.0 ליטר המפיק 210 כ"ס מגדש טורבו).
* מחיר היחידה עמד על 109,800 - 128,800 רנמינבי (שנת 2017, בסין).

==מכירות דגם ==

* 14,539 יחידות - שנת 2017.
* 6,787 יחידות - שנת 2018.
* 798 יחידות - ינואר-מרץ 2019.

==תמונות==
<gallery mode="packed" heights="110">
קובץ:Refine S7 001.jpg | דגם "Refine S7"
קובץ: Refine S7 002.jpg | דגם "Refine S7"
קובץ:JAC Refine S7 01 China 2018-03-20.jpg | דגם "Refine S7"
קובץ:JAC Refine S7 03 China 2018-03-20.jpg | דגם "Refine S7"
קובץ:JAC Refine S7 02 China 2018-03-20.jpg | דגם "Refine S7"
</gallery>

==ראו גם==
* Refine M2
* Refine M4
* JAC Rein
* JAC Yueyue

== קישורים חיצוניים ==

* 
* 
* [https://www.jac.com.cn/ אתר היצרן] (jac.com.cn)

==הערות שוליים==

קטגוריה:קרוסאובר
קטגוריה:דגמי מכוניות שהושקו ב-2017
קטגוריה:כלי רכב המיוצרים בסין
קטגוריה:רכבי JAC Motors
קפסולת חלל

ג'מיני כפי שצולמה בחלל. הקפסולה בחצייה הימני של התמונה (באפור)]]
קפסולת חלל (באנגלית: Space capsule) היא חללית המשמשת להחזרת גופים, בדרך כלל אסטרונאוטים, לכדור הארץ, ולהגן על הגופים בעת החדירה לאטמוספירה. קפסולות החלל בדרך כלל בנויות בצורת קונוס בעל תחתית קעורה, אשר מעניק לחללית יציבות בעת הכניסה לאטמוספירה. במהלך החלק האחרון של תהליך החזרה לכדור הארץ, מואטת החללית באמצעות מצנחים ו/או מדחפים, עד אשר היא נוחתת על פני הכוכב, בים או ביבשה.

קפסולת החלל המאוישות חייבת להכיל את כל הדברים ההכרחיים על מנת שבני אדם יוכלו לשהות בהם, כולל אוויר, מים ומזון. קפסולות החלל חייבות גם להגן על האסטרונאוטים מפני קור והקרינה שבחלל החיצון. הקפסולה חייבת להיות מבודדת היטב, ויש לה מערכת השולטת בטמפרטורה הפנימית.

בקפסולת חלל מאוישות ישנן מערכות תקשורת שמאפשרות לאסטרונאוטים לתקשר עם מרכז הבקרה בכדור הארץ.

לאורך השנים נעשה שימוש בקפסולות חלל ברוב תוכניות החלל המאוישות, כולל במקרה של החללית המאוישת הראשונה בעולם, ווסטוק. יוצאות דופן הן מעבורות החלל האמריקאיות, אשר טסות חזרה ונוחתות בנמל תעופה.

== קפסולות ==

=== מאוישות ===
החללית דרגון 2.0 בהתחברותה הראשונית לתחנת החלל הבינלאומית בעת הניסוי הראשון בה.

==== אמריקאיות ====

* מרקורי (יצאה משימוש)
* ג'מיני (יצאה משימוש)
* אפולו (יצאה משימוש)
* מעבורת חלל (יצאה משימוש)
* דרגון 2.0 
* אוריון (טרם נכנסה לשימוש)
* בואינג סטארליינר (טרם נכנסה לשימוש)

החללית סויוז כפי שצולמה על ידי אפולו במפגש אפולו-סויוז, 1975. קפסולת החללית במרכז התמונה.

==== סובייטיות / רוסיות ====

* ווסטוק (יצאה משימוש)
* ווסחוד (יצאה משימוש)
* סויוז 
* פדרציה (טרם נכנסה לשימוש)

קפסולת שנג'ואו לאחר שימוש

==== סיניות ====

* שנג'ואו 

=== לא מאוישות ===
קפסולות חלל לא מאוישות משמשות לחדירה של גופים מהחלל לקרקע בשלמותם, ביניהם דגימות, ציוד ואף הקפסולות עצמן לצורכי שימוש חוזר.

* דרגון 
* קורונה
* ויקינג
* מארס 3
* מארס פאת'פיינדר
* מארס רובר
* ונרה
* ג'נסיס 
* היאבוסה
* סטארדאסט
* מארס סיינס לברטורי

== גלריה ==
<gallery>
קובץ:Apollo cm.jpg|ציור המדגים כיצד נראתה קפסולת החלל של תוכנית אפולו בעת החזרה לכדור הארץ
קובץ:Apollo-17-Landing.jpg|קפסולת החלל של תוכנית אפולו 17 בעת השלב האחרון של הנחיתה
קובץ:Orion in fase di recupero.jpg|קפסולת החלל של תוכנית אוריון לאחר הנחיתה בים
קובץ:Soyuz TMA-2 after landing.jpg|קפסולת סויוז TMA לאחר נחיתה, 2003
קובץ:SpaceX Dragon overhead.jpg|קפסולת דרגון לאחר שימוש. ניתן לראות על תחתית הקפסולה את סימני החריכה מתהליך החדירה
קובץ:Msl capsule cruiseStage.jpg|קפסולת מארס סיינס לברטורי לצד מערכת השיוט בעת הרכבתן
</gallery>

==קישורים חיצוניים==

קטגוריה:חלליות
טכנולוגיה צבאית

מטוסי קרב וטילים הם דוגמאות לטכנולוגיה צבאית מודרנית
טכנולוגיה צבאית היא טכנולוגיה המשמשת לצורך לוחמה. הטכנולוגיה הצבאית מפותחת לעיתים רבות על ידי מדענים ומהנדסים במיוחד לשימוש כוחות צבא בקרבות. טכנולוגיות חדשות רבות נוצרות כתוצאה ממימון שמגיע מהצבא.

לרוב טכנולוגיות צבאיות נבדלות מטכנולוגיות אזרחיות, בדרך כלל משום שאין בהן צורך לשימוש אזרחי, משום שלאזרחים אסור להחזיק בהן, או משום שהן מסוכנות מדי לשימוש אזרחי ללא הכשרה צבאית מתאימה. אף על פי כן, לאורך ההיסטוריה המצאות שונות שיוצרו במקור עבור שימוש צבאי, הוכנסו בהמשך לשימוש אזרחי, לעיתים רק עם שינויים קלים מהמקור אם בכלל, ומנגד, המצאות שיוצרו במקור לשימוש אזרחי, אומצו לאורך ההיסטוריה על ידי הצבא למטרות צבאיות.

טכנולוגיה צבאית לרוב נדרשת להיות אמינה וקשיחה (רובסטית) יותר מטכנולוגיה אזרחית מקבילה, הן מבחינת אמינות תפקוד והן מבחינת עמידות למכות, נפילות, זעזועים ותנאי שטח קשים (למשל: מדבר) המאפיינים את שדה הקרב. לכן טכנולוגיה צבאית עשויה לרוב מחומרים חזקים ועמידים כמו פלדה ומתכות אחרות, סיבי פחמן וחומרים קרמיים. לעיתים היא כוללת גם יתירות: רכיבים "כפולים" שנועדו לגיבוי אם אחד מהם מתקלקל.

דוגמאות בולטות לטכנולוגיות צבאיות לאורך ההיסטוריה:
* אמצעי לחימה
** נשק קר כגון גרזן יד, חנית, חץ וקשת מהתקופה הפרה-היסטורית ומאוחר יותר גם גרזן קרב, חרבות, נשק מוט ועוד.
** נשק חם קל: רובה, אקדח, מקלע, נשק אוטומטי וכו'.
** נשק חם כבד וארטילריה: תותח, הוביצר, מרגמה, ארטילריה רקטית.
* כלי רכב המיועדים לקרב:
** רכב קרבי משוריין יבשתי: טנקים, נגמ"שים, תותח מתנייע וכו'.
** אוניית מלחמה כגון ספינת טילים, אוניית מערכה, נושאת מטוסים וצוללת.
** כלי טיס צבאיים: מטוס קרב, מפציץ, מסוק קרב, כלי טיס בלתי מאויש, מטוס תובלה ועוד.
* כלי נשק מונחים כגון טילים
* נשק גרעיני
* ביצורים:
** חומה, צריחים ובאסטיון
** מבצרים וטירות
** מוקשים (יבשתיים וימיים)
* שריון ואמצעי מיגון:
** שריון גוף, קסדה, מגן, שריון לכלי רכב, מיגון אקטיבי.
* טכנולוגיה תומכת
** C4ISTAR - קשר, מחשבים, רדיו, שליטה ופיקוד.
** אלקטרוניקה צבאית
** אלקטרואופטיקה ואמצעי תצפית
** מכ"ם (ראדאר)
** לוחמה אלקטרונית

==קישורים חיצוניים==

* 
* 

קטגוריה:ציוד צבאי
הו סי

הו סי () הוא צמד מונטנגרי ממפרץ קוטור. חבריו הם דדה (דייאן דדוביץ') מקוטור ונויז (מריו דורדביץ') מהרצג נובי.

== קריירה ==
הצמד הוקם בשנות ה-2000 המוקדמות, ובשנת 2002 הקליטו לראשונה גרסת דמו לשיר "Dim po Dim". בשנת 2007 הוציא הצמד את אלבומו הראשון "Sviranje kupca", באלבום הם אירחו אמני היפ הופ מקומיים וסרבים רבים.

בשנת 2008 הופיע הצמד ב-Refesh Festival בקוטור, ההופעה הייתה ציון דרך משמעותי בקריירה של השניים והובילה לסיבוב הופעות שלהם בסרביה הסמוכה. בזמנם החופשי לפני הפסטיבל עבדו נויז ודדה על שירי סולו שלהם. דדה הקליט שיר בשם "Kakav ćemo refren?" עם ראפר סרבי נוסף ונויז הקליט שיר בשם "Niđe hedova masnija".

לאחר שהצמד הגיע להישגים במצעד MTV Adria, הכריזה רשות השידור המונטנגרית שהצמד ייצג את מונטנגרו באירוויזיון 2013 במאלמו שבשוודיה יחד עם הזמרת נינה ז'יז'יץ'. השיר שלהם לתחרות היה "Igranka" שיר דאבסטפ בשילוב היפ הופ בבתים. השיר הגיע למקום ה-12 בחצי הגמר הראשון עם 41 וכשל להעלות לגמר. כישלונם של הצמד והזמרת לעלות לגמר עורר הדים ושיח על שיטת ההצבעה הנהוגה באירוויזיון מכיוון שבעוד שהגיע השיר למקום הרביעי בתוצאות הקהל, השופטים דירגו אותו במקום ה-14 ובכך סיכלו את העלייה שלו לגמר.

== דיסקוגרפיה ==
* 2007 - "Sviranje kupcu"
* 2012 - "Krš i drača"
* 2014 - "Nemam ti kad"
* 2017 - "Pamidore".

== קישורים חיצוניים ==

* [http://www.glas.ba/index.php?p=2&clid=495&kadid=35&otv=9&pg=2 Presentation of their album]
* [http://www.svastara.com/muzika/?biografija=979 Who See biography]
* [https://web.archive.org/web/20080930165609/http://www.serbianunderground.com/Who-See-Sviranje-Kupcu.html Review of their debut album]
* [http://www.clubbing.rs/index.php?option=com_content&task=view&id=623&Itemid=9 Who See at the Refresh Festival in Kotor]

== הערות שוליים ==

קטגוריה:מונטנגרו: תרבות
קטגוריה:נציגי מונטנגרו באירוויזיון
קטגוריה:זוכי פרס המוזיקה של MTV אירופה
גן עדן: אמונה

גן עדן: אמונה (בגרמנית: Paradies: Glaube) הוא סרט דרמה אוסטרי, הסרט השני בטרילוגיה של אולריך זיידל. בכורת הסרט התקיימה ב-30 באוגוסט 2012. בפסטיבל הסרטים של ונציה הוא התמודד על הפרס הראשי וזכה בפרס מיוחד של חבר השופטים.

==עלילת הסרט==
אנה-מריה, אישה אוסטרית בגיל ביניים מתגוררת לבדה בבית בווינה. היא עובדת בבית החולים ולא מרגישה בודדת כי מאמינה בישו. האמונה שלה בלתי מתפשרת והיא גם מנסה להחזיר לדת את הסביבה הקרובה. באחד הימים לביתה חוזר בעלה לשעבר, מוסלמי שעבר תאונת דרכים קשה. האם היחסים בינם יתחדשו והאם היא יכולה למצוא מקום לאהבה נוספת לאהבתה לאל הנוצרי.

==קישורים חיצוניים==

קטגוריה:סרטים אוסטריים
קטגוריה:סרטי דרמה
פרופיל DNA

יצירת פרופיל DNA (באנגלית: DNA profiling) הוא תהליך שבו בוחנים תכונות ב-DNA של אדם, בהתאם לטביעות אצבע גנטיות ייחודיות כמו טביעות אצבעות. הטכניקה הומצאה על ידי סר אלק ג'פריס באוניברסיטת לסטר בשנת 1985.

פרופיל ה-DNA הוא כלי המסייע רבות בחקירות פליליות. משתמשים בבדיקת סמני DNA כדי להשוות בין פרופילים של חשודים ובין ראיות שנאספו בזירת הפשע (כגון: דגימות של דם, שיער, רוק או זרע), ולהעריך את הסבירות לכך שהחשודים היו מעורבים בפשע. טכניקה זו הובילה גם לכך שאנשים שהורשעו בעבר בפלילים נמצאו כעבור מספר שנים חפים מפשע לאחר שה-DNA שלהם לא תאם ל-DNA שנמצא בזירת הפשע.

השיטות הראשונות התבססו על ניתוח RFLP בעזרת לימוד קיטוע DNA. בהמשך עברו לשיטות אחרות שמתבססות על PCR.

יצירת פרופיל DNA משמשת גם בבדיקות שארות, לזיהוי גופות ובמחקר הגנאלוגי.

איסוף של דגימות DNA מהאוכלוסייה לצורך יצירת פרופיל DNA משתנה ממדינה למדינה בהתאם לחוקים המקומיים. במדינות מסוימות הוקמו מאגרים המכילים פרופילי DNA של כל האסירים.

==קישורים חיצוניים==

* 
* 

קטגוריה:ביולוגיה מולקולרית
קטגוריה:DNA
קטגוריה:ביומטריה
קטגוריה:גנטיקה משפטית
רכס רות (אנטארקטיקה)

רכס רות (באנגלית: Ruth Ridge) הוא רכס סלעי בצד המזרחי של ארץ גרהאם שבאנטארקטיקה.

רכס רות הוא רכס שחור, וסלעי שאורכו 4.5 קילומטרים, והוא משתרע בכיוון צפון - דרום.

הרכס מהווה את הקצה הדרומי של רמת דטרויט, והוא הנקודה בו הרמה משנה את כיוונה לאורך חוף נורדנשלד.

לאחר שינויי הכוון מהווה הרמה את הקיר הצפוני של קרחון דריגאלסקי.

== היסטוריה ==
=== גילוי הרכס ומקור שמו ===
דוקטור אוטו נורדנשלד, שעמד בראש המשלחת השוודית לאנטארקטיקה, שחקרה את אנטארקטיקה בין השנים 1904–1901 גילה את הרכס, וחשב כי מדובר בלשון יבשה.

נורדנשלד קרא לרכס "כף רות" על שמה של אחותו.

בשנת 1947 סקר שטחי חסות איי פולקנד גילה כי מדובר ברכס ולא בלשון יבשה, ובהתאם שונה שמו.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13084 רכס רות] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=12539&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס רות] באתר הגאזט האנטארקטי המשווה SCAR של ממשלת אוסטרליה

== הערות שוליים ==

רות
רות
ערפילית שדרית

ערפילית קארינה (באנגלית: Carina Nebula) היא ערפילית בקבוצת הכוכבים קארינה. הערפילית נמצאת במרחק מוערך של כ-8,500 שנות אור מכדור הארץ.

הערפילית התגלתה על ידי ניקולא לואי דה לאקאי ב-1752.

==קישורים חיצוניים==

* 

קטגוריה:ערפיליות
שי סימן טוב

שי סימן טוב (נולד ב-1978) הוא קצין בצה"ל בדרגת אלוף-משנה, שנפצע אנוש במבצע צוק איתן בעודו מפקד על גדוד 12 של חטיבת גולני. לאחר שנפצע, עבר שיקום וחזר לשרת בצה"ל כמפקד צוות במכללה לפיקוד טקטי, והוענקה לו דרגת אלוף-משנה אישית. השיא את משואת צה"ל ביום העצמאות ה-71 למדינת ישראל.

== ביוגרפיה ==
סימן טוב נולד וגדל בראשון לציון, ולמד בפנימייה הצבאית לפיקוד שליד בית הספר הריאלי העברי בחיפה, במחזור מ"ב (1996) אותו סיים בהצטיינות. לאחר שסיים את לימודיו התגייס לחטיבת גולני, שם עבר הכשרה כלוחם וקורס מ"כים חי"ר. בשנת 2001 מונה סימן טוב כמפקד מחלקה בלי שביצע קורס קצינים ובמבצע חומת מגן לחם סימן טוב בתפקיד זה. בהמשך יצא לקורס קציני חי"ר, והיה למפקד פלוגה מסייעת בגדוד 12. במלחמת לבנון השנייה לחם כמפקד פלגה א' ביחידת אגוז, ובמבצע עופרת יצוקה היה סגן מפקד גדוד 13.עם סיום תפקידו מונה לסגן מפקד יחידת אגוז. לאחר מכן היה קצין האג"ם של חטיבת גולני, וב-2012 מונה למפקד גדוד 12.

ב-10 ביולי 2014 היה אמור סימן טוב לסיים את תפקידו כמפקד הגדוד ולהתמנות לראש ענף חי"ר במל"י. עקב פרוץ מבצע צוק איתן ב-8 ביולי, הוחלט לדחות את יציאתו של סימן טוב מהתפקיד. ב-24 ביולי, תוך שהוא מוביל את הגדוד בלחימה בשכונת שג'אעייה, נפגע מבלוק בטון שעף מקיר שקרס מפגיעת פגז טנק ששבר את מפרקתו, וגרם לו לפגיעה צווארית. הוא פונה במסוק למרכז הרפואי האוניברסיטאי סורוקה, שם נותח וטופל. לאחר הטיפול הראשוני, הועבר למרכז הרפואי ע"ש חיים שיבא – תל השומר כדי לעבור תהליך שיקום. לאחר תהליך השיקום הארוך חזר סימן טוב לשירות בצה"ל באוקטובר 2015, כמפקד צוות במכללה לפיקוד טקטי. בשנת 2017 הוענק לו אות המופת השיקומי מטעם משרד הביטחון.
בספטמבר 2017 הועלה לדרגת אלוף-משנה. בשנת 2020 יצא ללימודים במכללה לביטחון לאומי.

ב-18 באפריל 2019 הודיעה שרת התרבות מירי רגב כי היא מאשרת את המלצת הרמטכ"ל רב-אלוף אביב כוכבי לפיה סימן טוב ידליק את משואת צה"ל בטקס הדלקת המשואות בהר הרצל לכבוד יום העצמאות ה-71 לישראל.

ביולי 2021 סיים את לימודיו במכללה לביטחון לאומי.

סימן טוב בוגר תואר ראשון בלימודי ארץ ישראל וגיאומורפולוגיה מטעם אוניברסיטת חיפה ובעל תואר שני בלימודי מזרח תיכון מטעם אוניברסיטת תל אביב. את שני התארים סיים בהצטיינות.

במסגרת לימודיו במכללה לביטחון לאומי השלים תואר שני נוסף באסטרטגיה וביטחון לאומי מטעם בית הספר למדע המדינה של אוניברסיטת חיפה.
 
סימן טוב נשוי לדניאלה ואב לאיתמר ועומרי סימן טוב.

== קישורים חיצוניים ==

* 
* [https://www.idf.il/מאמרים/מבזקים/הענקת-דרגות-לאלם-שי-סימן-טוב/ "האירוע הזה מרגש שבעתיים"], באתר צה"ל, 17 בספטמבר 2017
* 
* 

== הערות שוליים ==

קטגוריה:בוגרי הפנימייה הצבאית לפיקוד חיפה
קטגוריה:מפקדי גדודים בחטיבת גולני
קטגוריה:נכי צה"ל 
קטגוריה:אלופי-משנה בצה"ל
קטגוריה:בוגרי אוניברסיטת חיפה
קטגוריה:משיאי משואה ביום העצמאות: 2019
קטגוריה:ישראלים שנולדו ב-1978
אלעזר (בית המקדש)

אלעזר היה הממונה על מעשה הפרוכת בבית המקדש השני, מחמישה עשר הממונים הקבועים שהיו בבית המקדש.

== ממונה על הפרוכות ==
המשנה מתארת את חמישה עשר בעלי התפקידים החשובים בבית המקדש, שם מופיע אלעזר:

הַפָּרוֹכֶת הייתה מסך בד כפול המפריד בין אזור קודש הקודשים שבו עמד ארון הברית, לבין ההיכל (המכונה גם "קודש") שבו עמדו המנורה, מזבח הזהב ושולחן הפנים. הפרוכת הכפולה הייתה בגובה 10 אמות (כ-5 מטר) ורוחבה 10 אמות. בד הפרוכת נארג על ידי נשים, מבד פשתן לבן ("שש") ומצמר בצבעי תכלת, ארגמן ושָני, ועל הבד היו רקומות דמויות הכרובים.

מלבד אותה פרוכת מרכזית שבין ההיכל לקודש הקדשים, היו במקדש פרוכות רבות נוספות:

על מלאכת עשיית כל הפרוכות הללו היה ממונה אלעזר, והוא היה האחראי לאריגת פרוכות חדשות אם התבלו הישנות. הרמב"ם מסביר כי אלעזר היה: בנוסף, היה מתפקידו גם לשמור על הפרוכות הישנות.

== הפקדתו על ענייני ממון ==
המשנה פוסקת כי: 
כלומר, ההלכה קובעת שמפני כבוד הציבור לא יהיה אדם יחיד מופקד על כספי ציבור, כדי שלא יחשדו בו שהוא מועל בכספים; אך אלעזר, אף על פי שהיה עוסק בעניינים כספיים משום שאצלו היה שמור הממון לקניית כל הדרוש לאריגת הפרוכות, היה בכל זאת הממונה היחיד בתפקידו זה, מפני שידוע היה כי לציבור יש אמון בו ומקובל עליהם שיעסוק לבדו בכספי הציבור.

== הערות שוליים ==

קטגוריה:חמישה עשר ממונים בבית המקדש
קטגוריה:יהודי תקופת בית שני
לואיז קמוטו

לואיז קמוטו (בשוודית: Louise Camuto) היא אשת עסקים ודוגמנית עבר שוודית. מיס שוודיה לשנת 1989.

==ביוגרפיה==
קמוטו נולדה במחוז ארברו בשוודיה, ב-1989 זכתה במיס שוודיה.

בתחרות מיס תבל 1989 נבחרה לסגנית ראשונה, ב-1990 נבחרה למיס סקנדינביה.

היא למדה בבית ספר לעיצוב פנים בניו יורק והיא בוגרת תואר באמנות דקורטיבית, לאחר הלימודים עבדה תקופה כמעצבת פנים.

היא נישאה למעצב ההנעלה האמריקאי וינס קמוטו, ב-2001 היא ייסדה ביחד עם בעלה את חברת האופנה "CAMUTO GROUP".

היא משמשת כחברה ב"מועצת מעצבי האופנה של אמריקה" (Council of Fashion Designers of America).

ב-2011 הזמינה את נציגת שוודיה במיס תבל לבקר בחברה שלה בניו יורק.

==קישורים חיצוניים==

* [https://cfda.com/members/profile/louise-camuto]
* [https://www.harpersbazaar.com/culture/interiors-entertaining/a9743/vince-louise-camuto-interview-1211/]

== הערות שוליים ==

קטגוריה:זוכות מיס סקנדינביה
קטגוריה:זוכות מיס שוודיה
קטגוריה:משתתפות בתחרות מיס תבל 1989
So Am I

"So Am I" (בעברית: גם אני) הוא סינגל שהוקלט על ידי הזמרת-יוצרת האמריקאית אווה מקס. השיר יצא לאור ב-7 במרץ 2019, כסינגל שני מתוך האלבום Heaven & Hell, על ידי חברת התקליטים אטלנטיק רקורדס.

הקליפ של השיר יצא גם הוא באותו היום. מקס הצהירה שהשיר הוא על השונות והייחודיות של האנשים בעולם. עם שחרור השיר הוא החל להצליח מאוד במצעדים ברחבי העולם ולהתברג במקומות גבוהים.

כמו כן, הגיע השיר אל המקום ה-13 במצעד הסינגלים הבריטי.

== רקע וכתיבה ==
השיר נכתב על ידי אווה מקס, הנרי וולטר, מריה סמית', ויקטור ת'ל, בנג'מין דרבקוט, גיגי גרומבקר ורולו ספרקלי והופק על ידי הנרי וולטר גם כן. השיר יצא בפורמט של הורדה דיגיטלית, ואף הועלה לספוטיפיי. בנוסף לכך, סקרו בילבורד את השיר.

== וידאו קליפ ==
הוידאו קליפ של השיר, העלתה מקס לערוץ היוטיוב שלה את האודיו המלא של השיר. כמו כן, הקליפ עצמו מראה את מקס שרה בבית ספר.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!בלגיה (BEA)
|זהב
|20,000
|-
!בריטניה (BPI)
|כסף
|200,000<small></small>
|-
!דנמרק (IFPI Denmark)
|זהב
|45,000
|-
!פולין (ZPAV)
|זהב
|10,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

==הערות שוליים==

קטגוריה:שירי 2019
קטגוריה:סינגלים מ-2019
קטגוריה:שירי אווה מקס
קטגוריה:שירים באנגלית
קטגוריה:שירים על בריונות
קטגוריה:שירים על דכדוך
קטגוריה:שירים שנכתבו על ידי אווה מקס
קטגוריה:שירים שנכתבו על ידי סירקט
קטגוריה:שירים שנכתבו על ידי צ'ארלי פות'
קטגוריה:שירים שהופקו על ידי סירקט
קטגוריה:סינגלים שהגיעו למקום הראשון בפולין
קטגוריה:סינגלים בהוצאת אטלנטיק רקורדס
מערכת הרבייה הזכרית

מערכת הרבייה הזכרית מורכבת מאיברים הממוקמים מחוץ לגוף וסביב אזור האגן של זכרים, אשר משתתפים בתהליך הרבייה המינית ובכלל זה רבייה אנושית. בשעת משגל הפין חודר אל הנרתיק של הנקבה, ואליו נשפך נוזל הזרע, שנושא את תאי הזרע. הזרע מפרה את הביצית בגוף הנקבה, והביצית המופרית מתפתחת בהדרגה לעובר. בקרב בני אדם עובר זה מאוחר יותר הופך לתינוק.

המקבילה בגוף הנקבה, לרבות נשים, היא מערכת הרבייה הנקבית.

== האשכים ==

תפקידם של האשכים הוא לדאוג לייצור ואחזקה של תאי הזרע הזכרי המשמשים להפריית הנקבה. האשכים מונחים בתוך שק האשכים המגן עליהם ושק האשכים עצמו ממוקם מחוץ לחלל הגוף ומתחת לפין. מיקומו הבלתי רגיל של שק האשכים נובע מהבדלי הטמפרטורה שבין חלל פנים הגוף לבין הטמפרטורה הרצויה בשק האשכים, הנמוכה יותר. באופן תקין האשכים מתפקדים ללא דופי ומייצרים זרע פורה עד למותו של הפרט.

== פין ==

כאשר זכר מגורה מינית, הפין מזדקף לפני שהוא מוכן לקיום יחסי מין. הזיקפה מושגת משום שהסינוסים בתוך הפין מתמלאים בדם.

איבר מין זכרי המכיל בתוכו שלוש רקמות ספוגיות, שתיים מהן בגוף האיבר ואחת בראשו. כאשר מתעורר אצל הגבר גירוי מיני כלשהו, דם ממלא את הרקמות הספוגיות ומקשה אותן לפני שהפין מוכן לקיום יחסי מין.

== נוזל הזרע ==

נוזל זרע מיוצר בבלוטת הערמונית ותפקידו לשאת את תאי הזרע המיוצרים באשכים אל מחוץ לגוף הזכר כדי להפרות את ביציות הנקבה.

== שפיכה ==

כאשר הגירוי המיני הופך אינטנסיבי, הזרע עובר דרך השופכה. במהלך השפיכה שלפוחית השתן נסגרת כך ששתן לא יכנס לשופכה. ההתכווצות המורגשת בעת השפיכה מהווה חלק מהאורגזמה של זכרים. ישנם בסביבות 400 מיליון זרעים ב-3.5 מיליליטר של זרע שיוצאים במהלך השפיכה. עם זאת, הפריה של הביצית עשויה להתרחש גם אם ספירת הזרע נמוכה יותר.

לאחר השפיכה הפין חוזר למצב הרגיל שלו.

== ראו גם ==
* האבולוציה של הרבייה המינית
* היריון

== קישורים חיצוניים ==
Bisu T5

Bisu T5 הוא קרוסאובר מהודר, המשלב מאפיינים של SUV (ראשי תיבות של Sport utility vehicle), מתוצרת יצרנית הרכב הסינית Bisu Auto חברת המותג של Chonqing Bisu Automotive Corporation (שותפות (joint venture) בין החברה הממשלתית שהיא חברת החזקות "BAIC Group" (שם רשמי: Beijing Automotive Industry Holding Co., Ltd) וחברה המתמחה בתחום הנדל"ן ומחקר ופיתוח, ייצור ומכירה של אופנועים, כלי רכב נוסעים, מנועי בנזין ומנועים וציוד כללי "Yinxiang Group" אשר מיוצר בסין משנת 2016 ועד היום.

==Bisu T5==

* דגם ה-"Bisu T5" הוצג לראשונה בתערוכת המכוניות הבינלאומית בשאנגחאי בשנת 2017.
* 5 רמות גימור.
* 5 דלתות.
* 7 נוסעים בתצורת מושבים (2+3+2).
* מנוע בנזין מגדש טורבו.
* אופן הנעת הגלגלים: הנעה קדמית.
* קיבולת מכל דלק - 56 ליטר.
* צמיגים: 215 / 60 R17.
* אחריות יצרן: 7 שנים / 200,000 ק"מ.
* מחיר היחידה עמד על 79,900-104,900 רנמינבי (שנת 2017, בסין).

==תמונות==
<gallery mode="packed" heights="160">
קובץ:Bisu T5 01.jpg | דגם "Bisu T5"
קובץ: Bisu T5 02.jpg| דגם "Bisu T5"
קובץ:Bisu T5 02 China 2018-03-20.jpg | דגם "Bisu T5"
</gallery>

==ראו גם==
* Bisu T3
* Bisu M3

== קישורים חיצוניים ==

* 
* 
* 

==הערות שוליים==

קטגוריה:קרוסאובר
קטגוריה:דגמי מכוניות שהושקו ב-2016
קטגוריה:כלי רכב המיוצרים בסין
T5
סימבאקובוואה

סימבאקובוואה (בסוואהילי: Simbakubwa, "האריה הגדול") הוא סוג נכחד של יונק ממשפחת ההאיניילוריים, לשעבר ההאינודונים, אשר חי ביבשת אפריקה בתקופת המיוקן המוקדמת, 23 מיליון שנים לפני זמננו. משקלו הוא כ-1,500 ק"ג והוא גדול יותר מדוב קוטב. זהו אחד היונקים אוכלי הבשר הגדולים ביותר שנודע למדע.

סוג זה הכיל מין אחד - Simbakubwa kutokaafrika, שפירושו: "מאפריקה".

== גילוי ==
מאובניו נתגלו לראשונה בחפירות שנעשו במערב קניה בין 1978 ל-1980 ואוחסנו כחלק מאוסף ה"צבועיים" של המוזיאון הלאומי של קניה . ב-2019 גילה החוקר ד"ר מתיו בורתס את האוסף, אשר כלל את מרבית הלסת של החיה, פיסות מהגולגולת שלה וחלק מהשלד, ופנה לד"ר ננסי סטיבנס, פלאונטולוגית שחקרה מאובנים מהאתר שבו נמצאו העצמות. באותה שנה פרסמו השניים את ממצאי המחקר בכתב העת המדעי "Journal of Vertebrate Paleontology".

== קישורים חיצוניים ==

== הערות שוליים ==

איור של זוג פרטי סימבאקובוואה

קטגוריה:האיניילוריים
קטגוריה:יונקים שחיו במיוקן באפריקה
קטגוריה:מגה-פאונה של הנאוגן באפריקה
קטגוריה:מאובני טקסונים שתוארו ב-2019
לגנה ורדסיה

לגנה ורדסיה רודריגז (בספרדית: Legna Verdecia Rodríguez; נולדה ב-29 באוקטובר 1972) היא ג'ודוקא עבר קובנית אשר התחרתה בקטגוריית המשקל עד 52 ק"ג, האלופה האולימפית מסידני 2000.

==ביוגרפיה==
ורדסיה השתתפה שלוש פעמים במשחקים האולימפיים בשנים 1992, 1996 ו-2000. באטלנטה 1996 היא זכתה במדליית ארד. היא התחילה בשלב שמינית הגמר בו ניצחה את אלכסה וון שוויחו הגרמנייה וברבע הגמר היא ניצחה את נוריקו נראזאקי היפנית. בחצי הגמר ורדסיה הפסידה להיון סוק-הי הדרום-קוריאנית ונשרה לקרב על מדליית הארד בו גברה על האלופה האולימפית המכהנת אלמודנה מוניוז הספרדייה.

באולימפיאדת סידני 2000 ורדסיה זכתה במדליית הזהב בקטגוריית המשקל עד 52 ק"ג. היא התחילה בשלב שמינית הגמר וניצחה באיפון את מירן לאון הספרדייה לאחר תרגיל סיאו-נגי מוצלח. ברבע הגמר היא ניצחה את קרולינה מריאני הארגנטינאית בהחלטת שופטים ובחצי הגמר היא ניצחה בניקוד ווזארי את קיה סון-הי הצפון-קוריאנית. בגמר ורדסיה התמודדה מול נוריקו נראזאקי היפנית וניצחה באיפון לאחר תרגיל סיאו-אוטושי 2 דקות ו-19 שניות מתחילת הקרב.

ורדסיה מחזיקה בחמש מדליות מאליפויות העולם, מדליית זהב (1993), מדליית כסף (1999) ושלוש מדליות ארד (1991, 1995 ו-2001). במשחקים הפאן-אמריקאיים היא זכתה בשלוש מדליות זהב (1991, 1995 ו-1999) ובאליפות הפאן-אמריקאית היא זכתה בשבע מדליות; ארבע מדליות זהב (1988, 1990, 1997 ו-1998), מדליית כסף (1996) ושתי מדליות ארד (1992 ו-1994).

במהלך הקריירה ורדסיה זכתה ביותר מ-50 מדליות בתחרויות מהסבב העולמי, מתוכן 43 מדליות זהב, ביניהן מדליות זהב מטורנירי צרפת ויפן היוקרתיים.

==רשימת הישגים חלקית מטורנירים בסבב העולמי==
{|class=wikitable
|- align=center
!| שנה !!| טורניר !!| מקום !!| קטגוריית משקל
|- align=center
|1989
| Judoguis Dorado Havana || bgcolor="gold" align="center" | 1 || עד 48 ק"ג
|- align=center
|1990
| A-tournament Sofia || bgcolor="gold" align="center" | 1 || עד 52 ק"ג
|- align=center
|1991
| World Masters Munich || bgcolor="gold" align="center" | 1 || עד 52 ק"ג
|- align=center
|1993
| Fukuoka tournament Japan || bgcolor="gold" align="center" | 1 || עד 52 ק"ג
|- align=center
|1994
| ASKO World Tournament Leonding || bgcolor="gold" align="center" | 1 || עד 52 ק"ג
|- align=center
|1994
| Tournoi de Paris || bgcolor="gold" align="center" | 1 || עד 52 ק"ג
|- align=center
|1996
| Grand Prix Città di Roma || bgcolor="gold" align="center" | 1 || עד 52 ק"ג
|- align=center
|1996
| US Open Colorado Springs || bgcolor="gold" align="center" | 1 || עד 56 ק"ג
|- align=center
|1998
| Tournoi de Paris || bgcolor="gold" align="center" | 1 || עד 52 ק"ג
|- align=center
|1999
| Tournoi de Paris || bgcolor="gold" align="center" | 1 || עד 52 ק"ג
|- align=center
|2000
| A-Tournament Budapest || bgcolor="gold" align="center" | 1 || עד 52 ק"ג
|}

==קישורים חיצוניים==

==הערות שוליים==

קטגוריה:אלופות עולם בג'ודו
קטגוריה:אלופות אולימפיות: ג'ודו
קטגוריה:ילידות 1972
קטגוריה:ג'ודוקא קובנים
קטגוריה:נשים ג'ודוקא באולימפיאדת סידני (2000)
קטגוריה:נשים ג'ודוקא באולימפיאדת אטלנטה (1996)
קטגוריה:נשים ג'ודוקא באולימפיאדת ברצלונה (1992)
קטגוריה:אלופות אולימפיות מקובה
קטגוריה:זוכות מדליית ארד אולימפית קובניות: ג'ודו
קבוצות מזון

דגנים, קבוצת המזון הגדולה ביותר במדריכי תזונה רבים, כוללת שיבולת שועל, שעורה ולחם. עוגיות, לעומת זאת, מסווגים כמאכלים עתירי סוכר.
ירקות, קבוצת המזון השנייה בגודלה במדריכי תזונה רבים, מגיעים במגוון רחב של צורות, צבעים וגדלים.
קבוצות מזון הן אוסף של מזונות בעלי מאפיינים תזונתיים דומים או סיווג ביולוגי דומה. מדריכי תזונה בדרך כלל מחלקים את פריטי המזון לקבוצות שונות, וממליצים להקפיד לאכול מדי יום מנות שכוללות כל קבוצה ורכיבי תזונה חיוניים על מנת לצרוך תזונה בריאה.

== קבוצות המזון הנפוצות ביותר במדריכי תזונה ==
* פירות, לפעמים מסווגים יחד עם ירקות. דוגמאות לפירות כוללות בין היתר תפוחים, תפוזים, בננות, פירות יער ולימונים. פירות מכילים פחמימות, בעיקר בצורת סוכר כמו גם ויטמינים ומינרלים חשובים.
* דגנים, שעועית, וקטניות, מסווגים לעיתים כדגנים. זו לעיתים קרובות הקטגוריה הגדולה ביותר במדריכי התזונה. דוגמאות לפריטים בקטגוריה זו כוללות חיטה, אורז, שיבולת שועל, שעורה, לחם ופסטה. דוגמאות לסוגים שונים של שעועית כוללים שעועית אפויה ופולי סויה, ואילו דוגמאות לקטניות כוללות עדשים וחומוס. גרגרים הם מקור טוב לעמילן נמצאים לעיתים רבות באותה הקטגוריה יחד עם פריטי מזון אחרים שעשירים בעמילן כמו תפוחי אדמה.
* בשר, מסווג לעיתים כקטגוריית חלבון. במדריכי תזונה לרוב מומלץ להקפיד שלא לאכול יותר מדי בשר. דוגמאות לפריטים בקטגוריה זו כוללות בשר עוף, דגים, בשר הודו, בשר חזיר ובשר בקר.
* ממתקים, מסווגים לעיתים כקטגוריית מאכלים עתירי סוכר ולעיתים מסווגים יחד עם שומנים ושמנים. במדיריכ תזונה לרוב מומלץ להקפיד שלא לאכול מעט מאכלים עתירי סוכר, אם בכלל, ולעיתים רבות קטגוריה זו מופיעה בנפרד מקבוצות מזון אחרות. דוגמאות לפריטים בקטגוריה זו כוללות סוכריות, משקאות קלים, שוקולד, וכו'.
* ירקות, מסווגים במדריכי תזונה לעיתים יחד עם פירות. במדריכי תזונה בדרך כלל מומלץ במיוחד לצרוך מזון בקבוצת מזון זו. דוגמאות לפריטים בקבוצת מזון זו כוללות תרד, גזר, בצל, וברוקולי.
* מוצרי חלב בדרך כלל נכללים בקטגוריה משנית במדריכי תזונה, אם הם קיימים בכלל. לעיתים הם מופיעים בנפרד מיתר קבוצות המזון. דוגמאות למוצרי חלב כוללות בין היתר חלב, חמאה, יוגורט, גבינה, שמנת וגלידה.
* מים מסווגים באופן שונה במדריכי התזונה השונים - בחלקם ממדריכי התזונה לא מוזכרת בכלל קטגוריית מים, במדריכי תזונה אחרים מציינים קטגוריה זו בנפרד מקבוצות מזון אחרות, ובמדריכי תזונה אחרים קטגוריה זו מוצגת במרכז או כבסיס. דוגמאות לפריטים בקטגוריה זו כוללות תה, מיץ פירות, מיץ ירקות ואפילו מרק, ובמרבית מדריכי התזונה מומלץ לצרוך מים בשפע.

==הערות שוליים==

קטגוריה:תזונה
שיטאקי

שִׁיטָאקֶה (מיפנית: 椎茸; שם מדעי: Lentinula edodes) (לעיתים תכופות נכתבות ונהגות בשוגג שִׁיטָאקִי) הן פטריות מאכל המשמשות גם כפטריות מרפא. כיום הן סוג פטריות המאכל השני בצריכתו בעולם.

בטבע ניתן למצוא את פטריות השיטאקה ביערות במזרח אסיה, שוכנות בעיקר לצד עצים נרקבים.

פטריות השִׁיטָאקֶה מזינות, עשירות בחלבונים ומכילות שבע מתוך שמונה חומצות אמינו חיוניות. כמו כן, נחשבות פטריות השיטאקה כבעלות תכונות מרפאות לטיפול ושליטה בלחץ דם, להפחתת רמת הכולסטרול, לחיזוק מערכת החיסון, ולעיכוב ההתפתחות של גידולים, נגיפים וחיידקים.

את פטריות השיטאקה אפשר לצרוך טריות או מיובשות,<ref></ref> ובדרך כלל פופולריות כתוספת למרקים, רטבים, סלטים ולחם.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פטריות בסיסה
קטגוריה:פטריות שתוארו ב-1976
קטגוריה:פטריות מאכל
יוסף ברלוביץ

יוסף ברלוביץ (ה'תרי"ט, 1859 - ז' בשבט ה'תר"ץ, 5 בפברואר 1930) היה מחלוצי תעשיית הקרמיקה בישראל וחקלאי, מראשוני פתח תקווה. יצחק ברלוביץ (בר-לביא) הוא בנו.

==ביוגרפיה==
יוסף ברלוביץ נולד בעיירה לינקובה שבמחוז קובנה, האימפריה הרוסית (כיום ליטא). אביו היה רבי חנוך זונדל ויוסף זכה לחינוך מסורתי. הוא נשא לאישה את דינה ברלוביץ, בת נחום ברנט. בשנות ה-80 של המאה ה-19, כנראה, נסע עם רעייתו לפריז, צרפת. שם, השתלם בקדרות ובעשיית רעפים אצל יעקב ברנט, אחיה של רעיתו. הוא שימש כמנהל בית חרושת שם.

בדצמבר 1893 הגיע ליפו עם משפחתו. גיסו, זרח ברנט, סידר את כניסתו לארץ ישראל ואף העניק לו שטח אדמה בן 22 דונם ומגרש בן 2 דונם בפתח תקווה. ברלוביץ הקים במושבה בית מלאכה לייצור רעפים, שמוקם במרתף ביתו של דב ימיני. בשל עיסוקו זכה לכינוי "דער טעפער". החמר עבור הרעפים הובא ממוצא והמים שהובאו לבית המלאכה בכדים. כל אלו, בצירוף היקף היצור הקטן של בית המלאכה, הביאו לתמחור גבוהה של התוצרת, שלא יכלה להתחרות בייבוא הרעפים ממרסיי. לאחר תקופה סגר ברלוביץ את בית המלאכה ופנה לעסוק בחקלאות במשק וביקב של עובדיה לחמן במושבה. בנוסף, היה ממייסדי אגודת בעלי-המלאכה "אחיעזר" וכן ארגן שעורי תורה וגמרא בין חבריה.

==קישורים חיצוניים==
* 

קטגוריה:פתח תקווה: אישים
קטגוריה:אנשי העלייה הראשונה
קטגוריה:תעשיית הקרמיקה בישראל
קטגוריה:ארץ-ישראלים שנולדו ב-1859
קטגוריה:ארץ-ישראלים שנפטרו ב-1930
פיונית (דג)

פיונית (מכונה גם פלאונדר) הוא שם עממי לא-טקסונומי לדגים בני סדרת הסוליתאים, להם גוף שטוח במיוחד עם ראש א-סימטרי ושתי עיניים בצד האחד של הראש. רוחב הגוף של הדג הוא לרוב פחות ממחצית אורך הגוף של הדג. חלק ממינים אלה יכולים להגיע עד לאורך 50 ס"מ. לדגי הפיונית לעיתים רבות יש כתמים אדמדמים על הגוף.

דגים אלה נמצאים בדרך כלל באזורים עם קרקעית חולית בעומקים של עד 100 מטר. לעיתים רבות הם חופרים את עצמם לתוך החול במהלך היום, כאשר רק העיניים מבצבצות החוצה. בלילה הם יוצאים לחפש מזון, בעיקר רכיכות ותולעים אך גם דגים אחרים.

דגי פיונית נמצאים בעיקר בים הלבן, לאורך חופי נורווגיה, בים הבלטי, סביב האיים הבריטיים, במפרץ ביסקאיה, לאורך חופי חצי האי האיברי, לאורך החופים הצפוניים של הים התיכון, ולאורך חופי הים האגאי.

==מיון==
המונח מתאר מיני סולתאים מהמשפחות: Achiropsettidae, סנדליים, שטחנוניים, סנדלוניים ושטחדגיים. 

מינים:

ממערב האוקיינוס האטלנטי:
* Paralichthys albigutta
* Paralichthys lethostigma
* Paralichthys dentatus
* Pseudopleuronectes americanus
מחופי אירופה:
*Platichthys flesus
מצפון האוקיינוס השקט:
*מיני הלשונון
*Paralichthys olivaceus

==קישורים חיצוניים==

* 

קטגוריה:סוליתאים
קטגוריה:שמות עממיים של דגים
קליפה (בוטניקה)

קליפת עץ [[אורן]]
הקליפה היא השכבה החיצונית של הגבעולים והשורשים בצמחים כגון עצים ושיחים. הקליפה מכסה ומגנה על העץ מפני נזקים ומחלות.

הקליפה מורכבת משלוש שכבות - הפלוגן, הפלאם והקמביום הווסקולרי. הקליפה יכול להוות בסביבות 10-15% מהמשקל הכולל של העץ.

==קישורים חיצוניים==

* 

קטגוריה:פיזיולוגיה של הצמח
קטגוריה:מורפולוגיה של צמחים
פיגמנט ביולוגי

פיגמנטים ביולוגיים הם חומרים המיוצרים על ידי אורגניזמים חיים שיש להם צבע כתוצאה מקליטה סלקטיבית של צבע. 

יש צבע. חלקים שונים של אורגניזמים, כגון העור, העיניים, הפרווה והשיער מכילים פיגמנטים בתאים מיוחדים הנקראים כרומטופורים.

ישנם מגוון של מחלות ומצבים חריגים הכרוכות בפיגמנטציה אצל בני אדם ובעלי חיים, אשר כרוכים בהיעדר או אובדן של פיגמנטציה או בתאי פיגמנטים, או בייצור עודף של פיגמנטים.
* בני אדם ובעלי חיים בלי הפיגמנט מלנין סובלים מלבקנות.
* מלסמה הוא מצב בו כתמים חומים כהים מופיעים על הפנים בהשפעת שינויים הורמונליים.
* ויטיליגו הוא מצב בו של אובדן תאים שמייצרים פיגמנטים המכונים מלנוציטים אשר גורמים לכתמים על העור.

== דוגמאות לפיגמנטים ביולוגיים ==
* פיגמנטים שמבוססים על הם: כלורופיל, המוקינין, המוגלובין, מיוגלובין
* ליפוכרומים:
:* קרוטנואידים: אלפא-קרוטן, בטא-קרוטן, אנתוציאנין, ליקופן, רודופסין
:* קסנתופילים: קנתקסנטין, זאקסנטין, לוטאין
* פיגמנטים פוטו-סינתטיים: כלורופיל, פייקובילין
* שונות: מלנין, יורוכרום

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:פיגמנטים
מלחמת דת

[[טבח ליל ברתולומאוס הקדוש ב-1572, אירוע בולט במלחמות הדת בצרפת בין קתולים להוגנוטים.]]
מלחמת דת או מלחמת קודש היא מלחמה בה הדת מהווה גורם מרכזי לעימות מזוין. מלחמות דת בדרך כלל כרוכות בעימות מזוין בין קבוצות דתיות שונות באותה המדינה, או בין מדינות עם דתות שונות. מסעי הצלב והרקונקיסטה מוזכרים לעיתים רבות כדוגמאות היסטוריות למלחמות דת.

על פי האנציקלופדיה של מלחמות, מתוך 1,763 סכסוכים היסטוריים ידועים/מתועדים, ב-123 מהם, שהם 6.98% מכלל הסכסוכים, הייתה הדת הסיבה העיקרית לסכסוך. על פי "The Great Big Book of Horrible Things" , דת היא הסיבה העיקרית ל-13 מתוך 100 המלחמות הקטלניות ביותר בהיסטוריה.

בכמה מהסכסוכים המודרניים הבולטים ביותר, כולל הסכסוך הישראלי-פלסטיני, מלחמת האזרחים בסוריה והמלחמות באפגניסטן ובעיראק, קיים אלמנט דתי. עם זאת, מחקרים על הסכסוכים המודרניים הללו מעידים שלעיתים רבות עוינות אתנית מהווה את הסיבה העיקרית למרביתם.

== ראו גם ==
* ג'יהאד
* מסע צלב

== קישורים חיצוניים ==

קטגוריה:לחימה
קטגוריה:דת
Bisu M3

Bisu M3 הוא מיניוואן מתוצרת יצרנית הרכב הסינית Bisu Auto חברת המותג של Chonqing Bisu Automotive Corporation (שותפות (joint venture) בין החברה הממשלתית שהיא חברת החזקות "BAIC Group" (שם רשמי: Beijing Automotive Industry Holding Co., Ltd) וחברה המתמחה בתחום הנדל"ן ומחקר ופיתוח, ייצור ומכירה של אופנועים, כלי רכב נוסעים, מנועי בנזין ומנועים וציוד כללי "Yinxiang Group" אשר מיוצר בסין משנת 2016 (שנת מודל 2017) ועד היום.
דגם "Bisu M3"

==Bisu M3==
 
* 5 דלתות.
* 7 נוסעים בתצורת מושבים (2+2+3).
* מנוע בנזין. 
* אופן הנעת הגלגלים: הנעה קדמית.
* קיבולת מכל דלק - 56 ליטר.
* 5 רמות גימור.
* פלטפורמה משותפת עם דגם "Huansu H3" מתוצרת "Huansu", חברת בת של "BAIC Group" .
* מחיר היחידה עמד על 61,900-83,000 רנמינבי (שנת 2017, בסין).

==ראו גם==
* Bisu T3
* Bisu T5

== קישורים חיצוניים ==

* 
* 

==הערות שוליים==

קטגוריה:קרוסאובר
קטגוריה:דגמי מכוניות שהושקו ב-2016
קטגוריה:כלי רכב המיוצרים בסין
M3
ויולה ונצ'רס

ויולה ונצ'רס (באנגלית: Viola Ventures; לשעבר כרמל ונצ'רס) היא קרן הון סיכון ישראלי, המנהלת הון של 1.3 מיליארד דולר ומשקיעה בעיקר בחברות סטארט אפ בשלבים הראשונים של הפיתוח. היא חלק מקבוצת ויולה. החברה הוקמה על ידי שלמה דוברת והמטה שלה נמצא בהרצליה.

בשנת 2015 היא הובילה גיוס הון עבור GlassesUSA.

במהלך פעילותה היא הצליחה למכור מספר חברות ECI Telecom, נייס, Snaptu. היא ממשיכה להחזיק בהשקעות בחברות כמו איירון סורס, פיוניר, פלייבאז, סאמאנג' ונוספות. החברה גייסה חמש קרנות להמשך השקעותיה בתחום, האחרונה בהן בשנת 2017 בגובה 200 מיליון דולר.

==קישורים חיצוניים==
* 

==הערות שוליים==

קטגוריה:קרנות השקעה ישראליות
קטגוריה:הון סיכון בישראל